Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/011 AT/Soziale Dienstleistungen από την Αυστρία) /* COM/2012/0621 final */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), βάσει ενός μηχανισμού ευελιξίας, μέχρι το ποσό των 500 εκατομμυρίων ευρώ ετησίως, πέραν και επιπλέον των σχετικών κονδυλίων του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 21 Δεκεμβρίου 2011, η Αυστρία υπέβαλε την αίτηση EGF/2011/011 AT/Soziale Dienstleistungen της Αυστρίας για οικονομική συνδρομή από το ΕΤΠ, κατόπιν απολύσεων σε 105 επιχειρήσεις που δραστηριοποιούνται στον Κλάδο 88 της NACE — Αναθεώρηση 2 («Δραστηριότητες κοινωνικής μέριμνας χωρίς παροχή καταλύματος»)[3] στην περιφέρεια Steiermark NUTS II (AT22) στην Αυστρία. Μετά από λεπτομερή εξέταση της εν λόγω αίτησης, η Επιτροπή έκρινε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι για τη χορήγηση χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2011/011 Κράτος μέλος || Αυστρία Άρθρο 2 || β) Ενδιαφερόμενες επιχειρήσεις || 105 Περιφέρεια NUTS II || Steiermark (AT22) Κλάδος NACE - Αναθεώρηση 2 || 88 («Δραστηριότητες κοινωνικής μέριμνας χωρίς παροχή καταλύματος») Περίοδος αναφοράς || 1.4.2011 - 15.12.2011 Ημερομηνία έναρξης των εξατομικευμένων υπηρεσιών || 1.10.2011 Ημερομηνία υποβολής της αίτησης || 21.12.2011 Απολύσεις κατά τη διάρκεια της περιόδου αναφοράς || 1 050 Απολυμένοι εργαζόμενοι που αναμένεται να συμμετάσχουν στα μέτρα || 350 Δαπάνες για τις εξατομικευμένες υπηρεσίες (σε ευρώ) || 7 850 500 Δαπάνες για τη χρήση του ΕΤΠ[4] (σε ευρώ) || 150 500 Δαπάνες για τη χρήση του ΕΤΠ (%) || 1,88 Συνολικός προϋπολογισμός (σε ευρώ) || 8 001 000 Συνεισφορά του ΕΤΠ (65 %) (σε ευρώ) || 5 200 650 1. Η αίτηση υποβλήθηκε στην Επιτροπή στις 21 Δεκεμβρίου 2011 και συμπληρώθηκε με επιπρόσθετα στοιχεία έως τις 25 Ιουνίου 2012. 2. Η αίτηση πληροί τους όρους για παρέμβαση του ΕΤΠ, που αναφέρονται στο άρθρο 2 στοιχείο β) του κανονισμού (ΕΚ) αριθ. 1927/2006, και υποβλήθηκε εντός της προβλεπόμενης στο άρθρο 5 αυτού του κανονισμού προθεσμίας των 10 εβδομάδων. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Για να τεκμηριώσει τον συσχετισμό των απολύσεων με την παγκόσμια χρηματοπιστωτική και οικονομική κρίση, η Αυστρία προβάλλει το επιχείρημα ότι οι απολύσεις στη Στυρία κινητοποιούν τον τομέα των κοινωνικών υπηρεσιών (παροχή κινητών κοινωνικών υπηρεσιών για άτομα με αναπηρίες και κινητή συνδρομή νέων) ήταν αποτέλεσμα περικοπών στον κοινωνικό προϋπολογισμό που εφαρμόζει η Στυρία για να εξυγιάνει τον συνολικό προϋπολογισμό της (συμβάλλοντας στην τήρηση των δεσμεύσεων της Αυστρίας όσον αφορά τη σταθερότητα και την εξυγίανση στο πλαίσιο του Προγράμματος Σταθερότητας 2010-2014[5]). 4. Για να αντιμετωπίσει τις αρνητικές επιπτώσεις της κρίσης και να εξυγιάνει τον περιφερειακό προϋπολογισμό έως το 2013, η νεοεκλεγείσα κυβέρνηση της Στυρίας αποφάσισε το 2012 να περικόψει τις συνολικές δαπάνες του ομόσπονδου κράτους κατά 25% (σε σύγκριση με τον προϋπολογισμό του 2010) κατά τη διετία 2011-2012. Οι δημοσιονομικές περικοπές αφορούσαν και τον κοινωνικό τομέα, συμπεριλαμβανομένων των ποσών που εκταμιεύει η Στυρία βάσει συμβάσεων (vertraglich vereinbarte Pflichtleistungen) για υπηρεσίες κοινωνικής πρόνοιας για νέους και τη στήριξη των ατόμων με αναπηρίες (Jugendwohlfahrt, Behindertenhilfe). Οι υπηρεσίες αυτές παρέχονται στη Στυρία από φορείς υπηρεσιών κοινωνικής πρόνοιας[6], οι οποίοι έχουν συσταθεί ως μη κερδοσκοπικοί οργανισμοί, εταιρείες περιορισμένης ευθύνης, καθώς και (μικρές) ιδιωτικές επιχειρήσεις. 5. Οι φορείς παροχής κινητών κοινωνικών υπηρεσιών για άτομα με αναπηρίες στη Στυρία (mobile Behindertenhilfe) και κινητών υπηρεσιών για νέους (mobile Jugendarbeit) συγκαταλέγονταν σ’ αυτούς που επλήγησαν από τις περικοπές στον κοινωνικό προϋπολογισμό. Μετά από επανεξέταση των νομικών πλαισίων που διέπουν τις κινητές υπηρεσίες γι’ αυτές τις δύο ομάδες ατόμων, περιορίστηκε το φάσμα των παρεχόμενων υπηρεσιών και μειώθηκαν οι αμοιβές που καταβάλλει η Στυρία στους φορείς παροχής υπηρεσιών από τον Ιούλιο του 2011 (mobile Behindertenhilfe) και τον Ιούνιο του 2011 (mobile Jugendarbeit)[7]. 6. Αντιδρώντας στις περικοπές του προϋπολογισμού, οι φορείς κοινωνικών υπηρεσιών της Στυρίας αρχικά περιόρισαν τις δραστηριότητές τους (με μείωση του χρόνου εργασίας του προσωπικού τους) και, στη συνέχεια, άρχισαν να απολύουν εργαζόμενους από τα μέσα του 2011. Περισσότερο επλήγησαν οι μικροί φορείς παροχής υπηρεσιών που ειδικεύονται μόνο σε έναν ή σε λίγους τομείς κοινωνικής αρωγής, διότι εξαρτώνται αποκλειστικά από τις πληρωμές του ομόσπονδου κράτους και των δήμων (ενώ οι μεγαλύτεροι φορείς παροχής κοινωνικών υπηρεσιών που δραστηριοποιούνται σε περισσότερους τομείς διαθέτουν ποικίλα μέσα χρηματοδότησης, όπως έσοδα από εκστρατείες άντλησης κεφαλαίων ή χρηματοδότηση από το ομοσπονδιακό κράτος). Απόδειξη του αριθμού των απολύσεων και συμμόρφωση με τα κριτήρια του άρθρου 2 στοιχείο β) 7. Η Αυστρία υπέβαλε την εξεταζόμενη αίτηση με βάση το κριτήριο παρέμβασης του άρθρου 2 στοιχείο β) του κανονισμού (ΕΚ) αριθ. 1927/2006, το οποίο απαιτεί τουλάχιστον 500 απολύσεις σε διάστημα εννέα μηνών σε επιχειρήσεις που δραστηριοποιούνται στον ίδιο κλάδο NACE - αναθεώρηση 2 σε μία περιφέρεια ή σε δύο όμορες περιφέρειες σε επίπεδο NUTS II σε ένα κράτος μέλος. 8. Η αίτηση αναφέρει 1 050 απολύσεις σε 105 επιχειρήσεις που δραστηριοποιούνται στον κλάδο 88 της NACE αναθ. 2 («Δραστηριότητες κοινωνικής μέριμνας χωρίς παροχή καταλύματος») στην περιφέρεια NUTS II Steiermark (AT22) κατά την περίοδο αναφοράς από την 1η Απριλίου 2011 έως τις 15 Δεκεμβρίου 2011. Οι 888 από αυτές τις απολύσεις υπολογίστηκαν σύμφωνα με το άρθρο 2 δεύτερο εδάφιο δεύτερη παύλα του κανονισμού (ΕΚ) αριθ. 1927/2006 και οι 162 υπολογίστηκαν σύμφωνα με την πρώτη περίπτωση της ίδιας παραγράφου. Αιτιολόγηση του απρόβλεπτου χαρακτήρα αυτών των απολύσεων 9. Οι αυστριακές αρχές υποστηρίζουν ότι οι απολύσεις ήταν απρόβλεπτες, εφόσον ήταν αποτέλεσμα της απόφασης της περιφερειακής κυβέρνησης της Στυρίας (στις αρχές του 2011) να μειώσει τη δημόσια χρηματοδότηση για την παροχή βοήθειας σε άτομα με αναπηρίες και την εκτέλεση έργων για νέους. Οι εν λόγω περικοπές στον κοινωνικό προϋπολογισμό εξέπληξαν τους φορείς παροχής κινητών υπηρεσιών, πολύ περισσότερο διότι οι συμβατικές συμφωνίες μεταξύ της Στυρίας και των φορέων παροχής υπηρεσιών είχαν ανανεωθεί τα προηγούμενα έτη χωρίς αναδιαπραγμάτευση και μάλιστα είχαν αυξηθεί τα προηγούμενα έτη οι χρηματοδοτικοί πόροι που διετίθεντο για την παροχή βοήθειας σ’ αυτές τις δύο κατηγορίες ατόμων. Προσδιορισμός των επιχειρήσεων που προβαίνουν σε απολύσεις και των εργαζόμενων τους οποίους αφορά η συνδρομή 10. Η αίτηση αφορά 1 050 απολύσεις σε 105 επιχειρήσεις κατά τη διάρκεια περιόδου αναφοράς 8,5 μηνών, εκ των οποίων 350 εργαζόμενοι (33,3 %) προορίζονται να λάβουν συνδρομή. Τα άτομα αυτά θα λάβουν εξατομικευμένη βοήθεια στο πλαίσιο ενός περιφερειακού ιδρύματος εργασίας (Regionalstiftung), όπως ορίζεται στην ομοσπονδιακή οδηγία AMF/23-2011[8]. Σύμφωνα με τις αυστριακές αρχές, οι υπόλοιποι απολυθέντες εργαζόμενοι (700) είτε βρήκαν νέα εργασία με δική τους πρωτοβουλία ή/και με τη βοήθεια των δημόσιων υπηρεσιών απασχόλησης (AMS) ή δεν επιθυμούσαν να λάβουν κατάρτιση και άλλου είδους συνδρομή στο πλαίσιο του ιδρύματος εργασίας που συγκροτήθηκε γι’ αυτούς. Επιχειρήσεις και αριθμός απολύσεων Alpha Nova Betriebsges.m.b.H. || 18 || Lebenshilfe Bezirk Bruck/Mur || 14 BAN - Sozialökonomische BetriebsgmbH || 17 || Lebenshilfe Bezirk Judenburg || 6 BBRZ Kapfenberg || 2 || Lebenshilfe Bezirk Muerzzuschlag || 4 Beatrix Preininger || 1 || Lebenshilfe Ennstal || 4 Beratungsstelle TARA || 1 || Lebenshilfe Feldbach || 6 Betriebshilfe für die Steirische Wirtschaft || 11 || Lebenshilfe Graz und Umgebung - Voitsberg || 31 BUGLKRAXN, Verein Arbeitsintegration || 6 || Lebenshilfe Hartberg || 3 Sozialpädagog. Cafe Zum Safrangarten || 10 || Lebenshilfe Judenburg gemeinnützige GmbH || 6 Caritas der Dioezese Graz-Seckau || 110 || Verein Krisun - Kolpingsfamilie || 3 Chance B Sozialbetriebs GmbH || 40 || Lebenshilfe Leibnitz || 8 EHLESO OG || 1 || Lebenshilfe Projekt SPZ || 7 Eltern-Kind-Zentrum || 2 || Lebenshilfe Radkersburg || 5 ErFA II || 82 || Lebenshilfe Steiermark Feldbach || 1 Evang. Diakoniewerk Haus am Ruckerlberg || 7 || Lebenshilfe Steiermark Sektion Fuerstenfeld || 3 FRATZ-GRAZ Freizeit u. Aktivitätsz.f. K. || 1 || Lebenshilfe Steiermark Sektion Hartberg || 5 Gabriele Herrgesell || 1 || Lebenshilfe Steiermark f. g u. mehrf. Beh. M. || 20 Gemeinnuetzige Beschaeftigungsges.m.b.H. || 10 || Lebenshilfe Trofaiach || 4 Gemeinnützige Arbeitsintegrations GmbH || 5 || Lebenshilfe Weiz GmbH || 1 Gemeinnützige Dienstleistungsges. Weiz || 25 || Lebenshilfe Wohn-u.Tagesheim || 1 Ges. für steirische Kinderdörfer || 2 || Lebenshilfe, Graz und Umgebung - || 17 Gesellschaft zur Förderung seelischer Gesundh. || 1 || Leib & Soel - Verein || 6 GIP Neue Lebensräume GmbH || 5 || LEO Lern- und Entwicklungswerkstätte || 4 Herbert Stöckl || 3 || LOGO jugendmanagement gmbh || 1 Hilfswerk Steiermark Gmbh || 1 || MAFALDA || 2 HOME SERVICE Volkshilfe Steiermark || 3 || Mit uns- Verein f. Heilpäd. Entwicklungsf. || 4 Isop Innovative Sozialprojekte || 19 || Mosaik GmbH || 31 IST - Soziale Dienstleistungs Ges.m.b.H. || 2 || Neue Lebensräume GmbH || 1 Jugend am Werk Steiermark GmbH || 74 || Odilien- Blinden-Institut || 11 JWF Sozialmanagement GmbH || 9 || OEKO-Service GmbH || 13 Kinderfreunde Steiermark || 18 || Oesterr.Gesellschaft Rettet das Kind || 6 Köflacher Kinder- Betreuungsstelle || 3 || Oesterr.Kinderfreunde Ortsgruppe Leonhard || 2 Kohlbacher-Sinko GmbH || 1 || Oesterr.Kinderrettungsw.Steiermark || 1 KOMPETENZ – Ber. u soz. Kompetenzz. || 6 || Oesterreichische Kinderfreunde || 11 Kulturwerkstatt GesbR || 1 || Pflegeelternverein Stmk. || 26 L.I.F.F.T. - Verein || 4 || pro mente Steiermark || 10 Lebenshilfe Ausseerland || 2 || Pronegg-Schleich Soziale Dienste KG || 1 Lebenshilfe Bad Radkersburg Gaestehaus || 2 || Psychosoziales Zentrum Voitsberg GmbH || 1 Lebenshilfe Bad Radkersburg Tageswerkst. || 1 || Region Gleisdorf Jugend und Kind KG || 6 SOEBSA, Sozial-Oeko-u. Beschäftigungsserv. || 10 || Verein f. Psy. u.Soz. Lebensberatung || 5 SOS - Kinderdorf || 10 || Verein für Beschäftigungsprojekte || 97 Sozial- u. Heilpädag. Förderinstitut Stmk. || 5 || Verein Humanistische Initiative || 3 Sozial- und Begegnungszentren Graz || 2 || Verein IKEMBA || 1 Sozialbetriebsgesellschaft Birkfelder Raum || 1 || Verein PFIFF - Mit- und Füreinander || 1 Soziale Dienste Ennstal Egartner-Schloemicher || 1 || Verein Sozialmanagement Steiermark || 1 Sozialmanagement Steiermark || 1 || Verein Sozialtherapeut. Betreuung. || 1 sozKom GmbH & Co KG || 1 || Volkshilfe Steiermark || 87 Steingruber Rita & Peter, Frühförderstelle || 1 || Verein VIDEF || 2 Tagesmütter Graz-Steiermark || 9 || WENDEPUNKT-LEOBEN || 1 Therapeutische Gemeinsch. Steiermark || 1 || Wohnplattform Stmk || 1 Ubuntu Verein z. sozialen Integration || 5 || Youth - 4U KG || 2 Verein Die Bruecke || 3 || || Verein f. Opfer v.Gewalt u.Menschenrechtsverl. || 1 || || Verein f.psy. u. soziale Lebensberatung || 1 || || Verein Frauenplattform Bezirk Voitsberg || 2 || || Verein Frauenservice Graz || 1 || || Σύνολο επιχειρήσεων: 105 || Σύνολο απολύσεων: 1 050 || 11. Η κατανομή των εργαζομένων για τους οποίους ζητείται ενίσχυση έχει ως εξής: Κατηγορία || Αριθμός || Ποσοστό Άνδρες || 100 || 28,6 Γυναίκες || 250 || 71,4 Πολίτες ΕΕ || 330 || 94,3 Μη πολίτες της ΕΕ || 20 || 5,7 Ηλικίας 15-24 ετών || 75 || 21,4 Ηλικίας 25-54 ετών || 260 || 74,3 Ηλικίας 55-64 ετών || 15 || 4,3 > 64 ετών || 0 || 0,0 12. Οι 153 εργαζόμενοι (το 43,7% των δικαιούχων εργαζομένων) έχουν μακροχρόνια προβλήματα υγείας ή αναπηρία που περιλαμβάνονται στις ανωτέρω κατηγορίες. 13. Όσον αφορά τις κατηγορίες επαγγελμάτων, η παρούσα αίτηση αφορά αποκλειστικά εργαζόμενους που παρέχουν υπηρεσίες προσωπικής φροντίδας (ISCO-08 κατηγορία 5). 14. Σύμφωνα με το άρθρο 7 του κανονισμού (ΕΚ) αριθ. 1927/2006, η Αυστρία έχει επιβεβαιώσει ότι εφαρμόζει πολιτική ισότητας μεταξύ γυναικών και ανδρών αλλά και μη διακρίσεων και θα εξακολουθήσει να την εφαρμόζει κατά τα διάφορα στάδια εφαρμογής και, ιδίως, όσον αφορά την πρόσβαση στο ΕΤΠ. Περιγραφή της εξεταζόμενης περιοχής, καθώς και των αρχών και των ενδιαφερόμενων φορέων της 15. Η περιοχή την οποία αφορούν οι απολύσεις είναι το ομόσπονδο κράτος Steiermark (Στυρία, AT22), μία από τις εννέα ομοσπονδιακές επαρχίες της Αυστρίας. Το Steiermark ανήκει στις βιομηχανικές περιφέρειες της Αυστρίας μαζί με τις περιφέρειες Niederösterreich, Oberösterreich και Vorarlberg. Το εν λόγω ομόσπονδο κράτος έχει σύνορα με τη Σλοβενία και η περιφερειακή πρωτεύουσά του, το Γκρατς, είναι η δεύτερη σε μέγεθος πόλη της Αυστρίας μετά τη Βιέννη. 16. Οι βασικοί ενδιαφερόμενοι φορείς είναι οι περιφερειακές δημόσιες υπηρεσίες απασχόλησης της Στυρίας (regionale Geschäftsstelle des Arbeitsmarktservice / AMS), η τοπική κυβέρνηση της Στυρίας (Steiermärkische Landesregierung), το Οικονομικό Επιμελητήριο της Στυρίας (Wirtschaftskammer Steiermark), η ένωση εργαζομένων στον ιδιωτικό τομέα, την τυπογραφία, τη δημοσιογραφία και τη βιομηχανία χαρτιού (Gewerkschaft der Privatangestellten, Druck, Journalismus, Papier), που υπάγεται στην αυστριακή Ομοσπονδία Ενώσεων Εργαζομένων (Österreichischer Gewerkschaftsbund / ÖGB), καθώς και οι δύο κεντρικές οργανώσεις Die Steirische Behindertenhilfe και Dachverband der Steirischen Jugendwohlfahrtsträger που εκπροσωπούν τους φορείς παροχής κοινωνικών υπηρεσιών για τις δύο ομάδες πελατών. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 17. Τον Νοέμβριο του 2011, το ποσοστό ανεργίας στη Στυρία ήταν υψηλότερο από αυτό της Αυστρίας συνολικά: 6,2% έναντι 4,1%. Τον ίδιο μήνα, σημειώθηκαν ιδιαίτερα μεγάλες αυξήσεις του ποσοστού ανεργίας των γυναικών (αύξηση 6% από τον Νοέμβριο του 2010), που αντανακλά εν μέρει το υψηλό ποσοστό απολύσεων γυναικών στον τομέα των καλυπτόμενων από την παρούσα αίτηση κοινωνικών υπηρεσιών[9]. Λίγους μήνες αργότερα (Μάρτιος 2012), το συνολικό ποσοστό ανεργίας στη Στυρία ήταν κατά 9% υψηλότερο σε σύγκριση με πριν από ένα έτος (Μάρτιος 2011), το οποίο αντιπροσωπεύει και τη μεγαλύτερη αύξηση της ανεργίας στις εννέα ομόσπονδες επαρχίες της Αυστρίας (μέση αύξηση 4,4% συνολικά για την Αυστρία κατά την ίδια περίοδο). 18. Σύμφωνα με τις αυστριακές αρχές, ο τομέας της υγείας και κοινωνικής πρόνοιας στη Στυρία υπέστη το μεγαλύτερο πλήγμα από την οικονομική και χρηματοπιστωτική κρίση και τις επιπτώσεις της σε σχέση με άλλες βιομηχανικές περιοχές της επαρχίας (αύξηση της ανεργίας κατά 7,5% τον Μάρτιο του 2012 σε σύγκριση με τον Μάρτιο του 2011, ποσοστό που το υπερέβη μόνον ο κατασκευαστικός κλάδος, στον οποίο η αύξηση της ανεργίας στο 10,6% την ίδια περίοδο ήταν ακόμη μεγαλύτερη). 19. Σύμφωνα με τις εκτιμήσεις της Αυστρίας, θα απολυθούν ακόμη περισσότεροι εργαζόμενοι στις κοινωνικές υπηρεσίες το 2012 μετά τις περικοπές των περιφερειακών κεφαλαίων για τη συνδρομή ατόμων με αναπηρίες και για κινητές υπηρεσίες διαπαιδαγώγησης νέων. Ο συνολικός αριθμός απολύσεων στον τομέα των κινητών κοινωνικών υπηρεσιών στη Στυρία θα είναι κατά πολύ υψηλότερος σε σχέση με τις αρχικές εκτιμήσεις των κοινωνικών εταίρων. 20. Η Στυρία υπέστη επίσης τις επιπτώσεις και άλλων μαζικών απολύσεων για τις οποίες υποβλήθηκαν στην Επιτροπή αιτήσεις ΕΤΠ: 744 απολύσεις σε περίοδο εννέα μηνών στον τομέα της αυτοκινητοβιομηχανίας[10], 476 απολύσεις σε περίοδο εννέα μηνών στον κλάδο του βασικού μετάλλου [11] και 167 απολύσεις σε περίοδο τεσσάρων μηνών σε μια επιχείρηση η οποία ειδικεύεται στον ηλεκτρονικό εξοπλισμό[12]. 21. Όλα αυτά, σε συνδυασμό με άλλους παράγοντες (πρώτα και κατά κύριο λόγο τη δραστική αύξηση της μελλοντικής ζήτησης για υπηρεσίες υγείας και κοινωνικές υπηρεσίες - λευκές θέσεις απασχόλησης - λόγω της δημογραφικής γήρανσης στην Ευρώπη), προσδίδουν ιδιαίτερα μεγάλη σημασία στην αναβάθμιση των επαγγελματικών προσόντων και στη διατηρήσιμη επανένταξη αυτών των ειδικευμένων εργαζόμενων στην αγορά εργασίας. 22. Πραγματοποιούνται εξοικονομήσεις στον προϋπολογισμό κοινωνικών υπηρεσιών της Στυρίας, παρά τις διαφορές μεταξύ των φορέων παροχής κινητών υπηρεσιών βοήθειας και της υπηρεσιακής κυβέρνησης. Συνεχίζεται το 2012 η συζήτηση σχετικά με την ένταξη, την κοινωνική δικαιοσύνη για ομάδες ατόμων που βρίσκονται σε μειονεκτική θέση και τις οικογένειές τους και τις πιθανές επιπτώσεις των περικοπών και των απολύσεων στην περιφερειακή και την τοπική οικονομία. Στην απάντησή της σε ερώτηση των υπηρεσιών της Ευρωπαϊκής Επιτροπής, η Αυστρία ανέφερε ότι, ακόμη και μετά την εφαρμογή των μέτρων εξοικονόμησης, η Στυρία εξακολουθεί να θεωρεί ότι είναι πρωτοπόρος στην Αυστρία όσον αφορά τις πολιτικές της για τα άτομα με αναπηρίες και ότι η εν λόγω επαρχία εξακολουθεί να είναι δεσμευμένη να τηρήσει τη σύμβαση των Ηνωμένων Εθνών για τα δικαιώματα των ατόμων με αναπηρίες, την οποία η Αυστρία είχε επικυρώσει το 2008. Η περιφερειακή κυβέρνηση της Στυρίας θα καταρτίσει πρόγραμμα δράσης το 2012 που θα παρέχει κατευθυντήριες γραμμές για τη στρατηγική της σε θέματα αναπηρίας την περίοδο 2012-2020 βάσει της σύμβασης του ΟΗΕ. Οι κατευθυντήριες γραμμές θα καλύπτουν τομείς όπως οι δυνατότητες πρόσβασης, η απασχόληση, η ευαισθητοποίηση και κατάρτιση, ο αυτοκαθορισμός του τρόπου ζωής, τα δεδομένα και οι στατιστικές. Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπεριλαμβανομένης της συμπληρωματικότητάς της προς ενέργειες που χρηματοδοτούνται από τα διαρθρωτικά ταμεία 23. Προτείνονται τα ακόλουθα μέτρα, που αν συνδυαστούν όλα μεταξύ τους, συνθέτουν μία συντονισμένη δέσμη εξατομικευμένων υπηρεσιών που αποσκοπούν στην επανένταξη στην αγορά εργασίας περίπου 350 πρώην εργαζομένων στον τομέα των κοινωνικών υπηρεσιών. Τα μέτρα θα υλοποιηθούν για τους 350 εργαζόμενους μέσω ενός περιφερειακού ιδρύματος εργασίας (που εγκρίθηκε από τις δημόσιες υπηρεσίες απασχόλησης στις 30.09.2011 και λειτουργεί από 1.10.2011 έως 30.09.2016. Τελευταία προθεσμία δυνατότητας ένταξης για τους εργαζόμενους: 30.09.2012). Το Verein Wirtschaftsoffensive (WOF) στο Voitsberg / Köflach είναι υπεύθυνο για την εφαρμογή των μέτρων στο εσωτερικό του ιδρύματος εργασίας. Αυτή η περιφερειακή αναπτυξιακή οργάνωση διαχειρίστηκε ήδη την πρώτη υπόθεση ΕΤΠ της Αυστρίας στον τομέα της αυτοκινητοβιομηχανίας10. 24. Τα 350 άτομα που θα λάβουν βοήθεια από το ίδρυμα εργασίας θα επωφεληθούν από ένα συντονισμένο πρόγραμμα που περιλαμβάνει μεθοδική διαχείριση περιπτώσεων και μια συνολική προσφορά κατάρτισης, ειδικά προσαρμοσμένης στο προφίλ και τις ανάγκες των εργαζομένων στον τομέα των κοινωνικών υπηρεσιών. Τα μέτρα εγκρίνονται και ελέγχονται από τις δημόσιες υπηρεσίες απασχόλησης (AMS, Arbeitsmarktservice) της Στυρίας, που αξιολογούν τη χρησιμότητα της αναβάθμισης των δεξιοτήτων και των μέτρων κατάρτισης τόσο για την υφιστάμενη όσο και για τις μελλοντικές αγορές εργασίας (όταν οι απαιτήσεις θα είναι διαφορετικές λόγω των δημογραφικών αλλαγών). 25. Σύμφωνα με την παράγραφο 18 του Arbeitslosenversicherungsgesetz (ALVG - νόμος για την ασφάλιση των ανέργων), σε συνάρτηση με τα χρόνια εργασίας του κάθε ατόμου, οι εργαζόμενοι πρέπει να συμμετέχουν με πλήρες ωράριο. Ο ελάχιστος χρόνος συμμετοχής δεν μπορεί να είναι κατώτερος από 20 ώρες την εβδομάδα. Διασφαλίζεται η τήρηση των κανόνων του ιδρύματος (Stiftungsordnung) και των άλλων εφαρμοστέων νόμων. – Διαχείριση περιπτώσεων: διατίθενται δύο προγράμματα διαχείρισης περιπτώσεων και για τους 350 εργαζόμενους (σύμβουλος / ποσοστό συμμετοχής: 1:12): – Πρόγραμμα 1 - επαγγελματικός προσανατολισμός και ενεργοποίησης· – Πρόγραμμα 2 - ενεργητική αναζήτηση εργασίας. Μετά την ένταξή τους στο ίδρυμα εργασίας, οι εργαζόμενοι παρακολουθούν το πρώτο πρόγραμμα (περιορισμένης διάρκειας έξι εβδομάδων, με δυνατότητα μέγιστης παράτασης σε δώδεκα εβδομάδες σε ειδικές περιπτώσεις). Καταρτίζεται για κάθε συμμετέχοντα ατομικό πρόγραμμα επαγγελματικής διαδρομής που αποτυπώνει τις τρέχουσες και μελλοντικές ανάγκες της αγοράς εργασίας και τις δυνατότητες και προοπτικές προσωπικής επαγγελματικής εξέλιξης του κάθε εργαζόμενου. Το πρόγραμμα ατομικής διαδρομής υπογράφεται από τον εργαζόμενο, τους εκπροσώπους του ιδρύματος εργασίας και το υπεύθυνο των περιφερειακών AMS και αποτελεί τη βάση για τις επόμενες δραστηριότητες του εργαζόμενου εντός του ιδρύματος εργασίας. Εργαζόμενοι ηλικίας άνω των 50 ετών λαμβάνουν εντατική συνδρομή για να βελτιωθούν οι ευκαιρίες τους στην αγορά εργασίας. Το πρόγραμμα περιλαμβάνει επίσης τη δυνατότητα πρακτικής άσκησης εργαζομένων διάρκειας μίας εβδομάδας σε μια επιχείρηση, δοκιμαστικά, σε μια νέα θέση εργασίας. Το δεύτερο πρόγραμμα παρέχει στους εργαζόμενους εξατομικευμένη βοήθεια για να βρουν νέα εργασία. Τους δείχνει τρόπους προσέγγισης της αγοράς εργασίας, πώς να προετοιμάζονται για συνεντεύξεις και δοκιμασίες επιλογής κλπ. Ανάλογα με τα ιδιαίτερα προσόντα και την κατάσταση του κάθε εργαζόμενου, η ενεργητική αναζήτηση εργασίας μπορεί είτε να αρχίσει αμέσως μετά τον επαγγελματικό προσανατολισμό είτε με την ολοκλήρωση του ατομικού προγράμματος κατάρτισης. Σκοπός της Στυρίας είναι η αναβάθμιση των δεξιοτήτων ή η επανεκπαίδευση όσο το δυνατόν περισσότερων εργαζομένων, πριν αυτοί αρχίσουν την αναζήτηση νέας εργασίας, ώστε να προετοιμαστούν για τις μελλοντικές ανάγκες απασχόλησης της περιφέρειας (π.χ. αντιμετώπιση της δημογραφικής γήρανσης, μεταστροφή σε μια πιο πράσινη οικονομία βασισμένη στη γνώση κλπ.). Η κανονική διάρκεια αυτού του προγράμματος περιορίζεται σε 14 εβδομάδες, με δυνατότητα ανανέωσης για άλλες 14 εβδομάδες σε συγκεκριμένες περιπτώσεις (για συμμετέχοντες ηλικίας άνω των 50 ή για άτομα με περιορισμένη ικανότητα εργασίας). – Ατομική κατάρτιση: Τα μέτρα κατάρτισης έχουν προϋπολογιστεί και για τους 350 δικαιούχους εργαζόμενους. Το ίδρυμα εργασίας θα παρέχει κατάρτιση σε απολυθέντες εργαζόμενους για να αναβαθμίσουν τις δεξιότητες και τις γνώσεις τους, προετοιμαζόμενοι για μελλοντικές θέσεις απασχόλησης με δυνατότητες ανάπτυξης: ειδικά επαγγέλματα υπηρεσιών υγείας και κοινωνικής πρόνοιας που απαιτούν υψηλότερα προσόντα/τίτλους σπουδών (περίπου για τους μισούς συμμετέχοντες), αλλά και για θέσεις εργασίας στις πράσινες βιομηχανίες και τους τομείς του μετάλλου, της ηλεκτρονικής, του εμπορίου και του τουρισμού. Οι προτεινόμενες στους εργαζόμενους εναλλακτικές δυνατότητες αναβάθμισης των προσόντων τους διαφέρουν ή ποικίλλουν ανάλογα με τα επίπεδα μόρφωσης και εμπειρίας τους: ενδεικτικά, οι εργαζόμενοι με χαμηλότερα προσόντα μπορούν να λάβουν επαγγελματική κατάρτιση για να αποκτήσουν επίσημη ειδίκευση ή να συνεχίσουν προηγούμενη μαθητεία που διέκοψαν, τα άτομα με ειδικά τεχνικά προσόντα θα έχουν τη δυνατότητα να αποκτούν υψηλότερους τίτλους σπουδών. Ένα μέρος της επαγγελματικής εκπαίδευσης δεν θα χρειάζεται συγχρηματοδότηση από το ΕΤΠ, διότι παρέχεται δωρεάν στο πλαίσιο του αυστριακού εκπαιδευτικού συστήματος. Όταν ένα εγκεκριμένο πρόγραμμα κατάρτισης έχει μεγαλύτερη διάρκεια από την περίοδο εφαρμογής του ΕΤΠ, η πρόσθετη χρηματοδότηση θα χορηγείται από το ίδρυμα εργασίας[13]. – Επίδομα κατάρτισης[14]: Το επίδομα αυτό έχει προϋπολογιστεί και για τους 350 εργαζόμενους και θα καταβάλλεται μόνο για τη διάρκεια συμμετοχής τους στα προγράμματα κατάρτισης εντός του ιδρύματος εργασίας. Το ποσό ανέρχεται σε 200 ευρώ ανά άτομο τον μήνα και έχει προϋπολογιστεί για 18 μήνες. Παρέχει στον εργαζόμενο τη δυνατότητα να καλύπτει τα έξοδα ταξιδιού και εκπαιδευτικού υλικού. Το επίδομα αυτό μαζί με την ημερήσια αποζημίωση δεν μπορεί να υπερβαίνει το βασικό επίδομα ανεργίας ενός εργαζόμενου. Η χορήγηση επιδομάτων ανεργίας διακόπτεται κατά την περίοδο χορήγησης αυτών των επιδομάτων κατάρτισης. – Ημερήσια αποζημίωση κατά τη διάρκεια της κατάρτισης και της εφαρμογής των μέτρων αναζήτησης εργασίας[15]: Αυτό το επίδομα έχει προϋπολογιστεί και για τους 350 εργαζόμενους και θα καταβάλλεται μόνο κατά τη διάρκεια της συμμετοχής τους στην κατάρτιση και της εφαρμογής ενεργητικών μέτρων επανένταξης εντός του ιδρύματος εργασίας. Επιτρέπει τη σοβαρή και πλήρη συμμετοχή του κάθε απολυμένου στην εφαρμογή των μέτρων. Το ποσό ανέρχεται σε 1000 ευρώ ανά άτομο τον μήνα και προϋπολογίστηκε για 11 μήνες (μέσο ποσό, εφόσον τα πραγματικά ποσά εξαρτώνται από τον μισθό του κάθε εργαζόμενου πριν την απόλυση και από την περίοδο κατά την οποία κάθε εργαζόμενος καλύπτεται από τα ενεργητικά μέτρα). Το εν λόγω επίδομα, σε συνδυασμό με το επίδομα κατάρτισης, δεν πρέπει να υπερβαίνει το βασικό όριο χορήγησης επιδόματος ανεργίας ενός εργαζομένου. Η χορήγηση των επιδομάτων ανεργίας διακόπτεται κατά την περίοδο χορήγησης της εν λόγω ημερήσιας αποζημίωσης. 26. Οι δαπάνες για την εκτέλεση του ΕΤΠ, οι οποίες περιλαμβάνονται στην αίτηση, σύμφωνα με το άρθρο 3 του κανονισμού (ΕΚ) αριθ. 1927/2006, καλύπτουν προπαρασκευαστικές εργασίες, δραστηριότητες ενημέρωσης και δημοσιότητας καθώς και ελέγχου και τη διαχείριση του περιφερειακού ιδρύματος εργασίας. Οι διαχειριστικές δαπάνες του ιδρύματος (75 000 ευρώ) υπολογίζονται σε κατ' αποκοπή βάση. Όλοι οι συμμετέχοντες στην εφαρμογή των μέτρων δεσμεύονται να γνωστοποιούν την παροχή της στήριξης από το ΕΤΠ. 27. Οι εξατομικευμένες υπηρεσίες που παρουσίασαν οι αυστριακές αρχές είναι ενεργητικά μέτρα για την αγορά εργασίας εντός του πλαισίου των επιλέξιμων δράσεων που ορίζονται στο άρθρο 3 του κανονισμού (ΕΚ) αριθ. 1927/2006. Κατά την εκτίμηση των αυστριακών αρχών, το συνολικό κόστος αυτών των υπηρεσιών ανέρχεται σε 7 850 500 ευρώ και οι δαπάνες για την εκτέλεση του ΕΤΠ σε 150 500 ευρώ (1, 88 % του συνολικού ποσού). Η αιτηθείσα συνολική συνεισφορά από το ΕΤΠ είναι 5 200 650 ευρώ (65 % των συνολικών δαπανών). Ενέργειες || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ) και εθνική συγχρηματοδότηση (σε ευρώ( Εξατομικευμένες υπηρεσίες (άρθρο 3 παράγραφος 1 του κανονισμού (ΕΚ) αριθ. 1927/2006) Διαχείριση υποθέσεων (2 προγράμματα): Επαγγελματικός προσανατολισμός και ενεργοποίηση Ενεργητική αναζήτηση εργασίας (Maßnahmen der Betreuung, Orientierung und Aktivierung) || 350 || 1 030 || 360 500 Ατομική κατάρτιση, συμπεριλαμβανομένης της πρακτικής άσκησης και κατάρτισης στην επιχειρηματικότητα (Ausbildungsmaßnahmen) || 350 || 7 000 || 2 450 000 Επίδομα κατάρτισης (Ausbildungsbedingte Zuschussleistung / Stipendien) || 350 || 3 600 || 1 260 000 Ημερήσια αποζημίωση κατά τη διάρκεια της κατάρτισης και αναζήτησης εργασίας (Schulungsarbeitslosengeld) || 350 || 10 800 || 3 780 000 Υποσύνολο εξατομικευμένων υπηρεσιών || || 7 850 500 Δαπάνες για τη χρήση του ΕΤΠ (άρθρο 3 παράγραφος 3 του κανονισμού (ΕΚ) αριθ. 1927/2006) Προπαρασκευαστικές δραστηριότητες || || 10 500 Διαχείριση || || 75 000 Ενημέρωση και δημοσιότητα || || 25 000 Δραστηριότητες ελέγχου || || 40 000 Υποσύνολο δαπανών για τη χρήση του ΕΤΠ || || 150 500 Σύνολο εκτιμώμενου κόστους || || 8 001 000 Συνεισφορά ΕΤΠ (65 % του συνολικού κόστους) || || 5 200 650 28. Σύμφωνα με τις αυστριακές αρχές, τα μέτρα που περιγράφονται ανωτέρω είναι συμπληρωματικά προς τις ενέργειες που χρηματοδοτούνται από τα διαρθρωτικά ταμεία. Το αυστριακό επιχειρησιακό πρόγραμμα του ΕΚΤ του στόχου 2 εστιάζεται στους μακροχρόνια ανέργους, ενώ το ΕΤΠ αποσκοπεί στην παροχή βοήθειας σε εργαζόμενους αμέσως μετά την απόλυσή τους. Συνεπώς, δεν υφίσταται επικάλυψη ανάμεσα στα δύο ταμεία. Επιπλέον, η Αυστρία έχει θέσει σε εφαρμογή διαδικασίες πιστοποίησης δαπανών για να αποκλείεται κάθε κίνδυνος διπλής χρηματοδότησης. Ημερομηνία(-ες) κατά την(τις) οποία(-ες) άρχισε ή προβλέπεται να αρχίσει η παροχή εξατομικευμένων υπηρεσιών στους θιγόμενους εργαζομένους 29. Η Αυστρία άρχισε να εφαρμόζει τα μέτρα παροχής εξατομικευμένων υπηρεσιών σε θιγόμενους εργαζόμενους που περιλαμβάνει η προτεινόμενη για συγχρηματοδότηση από το ΕΤΠ συντονισμένη δέσμη μέτρων την 1η Οκτωβρίου 2011. Η ημερομηνία αυτή αποτελεί, συνεπώς, την έναρξη της περιόδου επιλεξιμότητας για κάθε βοήθεια την οποία θα μπορούσε να χορηγήσει το ΕΤΠ. Διαδικασίες διαβούλευσης με τους κοινωνικούς εταίρους 30. Στις 26.9.2011 και στις 27.9.2011, το Οικονομικό Επιμελητήριο της Στυρίας (Wirtschaftskammer Steiermark) και η Ομοσπονδία Συνδικαλιστικών Ενώσεων της Αυστρίας (Österreichischer Gewerkschaftsbund / ÖGB) συμφώνησαν να δημιουργήσουν ένα περιφερειακό ίδρυμα εργασίας για τη στήριξη απολυόμενων εργαζομένων. Η συμφωνία των εταίρων ήταν αναγκαία προϋπόθεση για την αναγνώριση του ιδρύματος εργασίας «Soziale Dienstleistungen Steiermark» από τις AMS, η οποία κοινοποιήθηκε στις 30.9.2011. Στις συνομιλίες έλαβαν επίσης μέρος οι δύο κεντρικές οργανώσεις Die Steirische Behindertenhilfe και Dachverband der Steirischen Jugendwohlfahrtsträger. 31. Η αυστριακή συνεργασία κοινωνικής εταιρικής σχέσης είναι μια εθελοντική ρύθμιση κατά βάση άτυπου χαρακτήρα και δεν υπόκειται σε νομική ρύθμιση[16]. Μόνο όταν οι επιχειρήσεις αποφασίσουν να συμμετάσχουν στην εφαρμογή συγκεκριμένων μέτρων πολιτικής για την αγορά εργασίας υπόκεινται στους εφαρμοστέους κανόνες για τις αυστριακές δημόσιες υπηρεσίες απασχόλησης (AMS). 32. Οι αυστριακές αρχές επιβεβαίωσαν ότι τηρούνται οι απαιτήσεις που ορίζονται από την εθνική νομοθεσία και το δίκαιο της ΕΕ για τις συλλογικές απολύσεις. Λόγω του μικρού μεγέθους των εμπλεκόμενων φορέων παροχής κοινωνικών υπηρεσιών, μόνο ορισμένοι από αυτούς είχαν υποχρέωση να ανακοινώσουν τις σχεδιαζόμενες απολύσεις σύμφωνα με το αυστριακό Frühwarnsystem (σύστημα έγκαιρης προειδοποίησης) κατ' εφαρμογή της παραγράφου 45a του Arbeitsmarktförderungsgesetz /AMFG. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 33. Όσον αφορά την τήρηση των κριτηρίων που προβλέπονται στο άρθρο 6 του κανονισμού (ΕΚ) αριθ. 1927/2006, στην αίτησή τους οι αυστριακές αρχές: · διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που υπάγονται στην ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · διαβεβαίωσαν ότι οι ενέργειες στηρίζουν μεμονωμένους εργαζομένους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · διαβεβαίωσαν ότι οι προαναφερθείσες επιλέξιμες ενέργειες δεν επιχορηγούνται από άλλα χρηματοδοτικά μέσα της Ένωσης. Συστήματα διαχείρισης και ελέγχου 34. Η Αυστρία ενημέρωσε την Επιτροπή ότι το ομόσπονδο κράτος της Στυρίας και οι δημόσιες υπηρεσίες απασχόλησης (AMS) θα χορηγήσουν το 35% της εθνικής συγχρηματοδότησης και προχρηματοδοτούν τις δράσεις. Το ομόσπονδο κράτος θα καλύψει το 25,5% της εθνικής συγχρηματοδότησης και οι υπηρεσίες απασχόλησης το 74,5 %. 35. Η Αυστρία επιβεβαίωσε ότι η διαχείριση της χρηματοδοτικής συνεισφοράς θα ασκείται από τον ίδιο φορέα ο οποίος διαχειρίζεται το ΕΚΤ: η μονάδα VI/INT/9 εντός του Ομοσπονδιακού Υπουργείου Εργασίας, Κοινωνικών Υποθέσεων και Προστασίας των Καταναλωτών (BMASK Bundesministerium für Arbeit, Soziales und Konsumentenschutz) θα ενεργεί ως διαχειριστική αρχή και ως αρχή πληρωμής. Η αρχή δημοσιονομικού ελέγχου για το ΕΤΠ είναι διαφορετική από αυτήν του ΕΚΤ: αυτά τα καθήκοντα για το ΕΤΠ θα τα αναλάβει η μονάδα VI/S/5a του BMASK. 36. Η συντονισμένη δέσμη εξατομικευμένων υπηρεσιών εφαρμόζεται από το Regionalstiftung Soziale Dienstleistungen υπό τη διαχείριση του Verein Wirtschaftsoffensive (WOF) στις πόλεις Γκρατς και Köflach και παρακολουθείται από τις δημόσιες υπηρεσίες απασχόλησης. Επιπλέον, το BMASK υποστηρίζεται από έναν πάροχο τεχνικής βοήθειας που θα ασκεί επίσης και τον πρωτοβάθμιο έλεγχο. Όλες οι βασικές ρυθμίσεις και υποχρεώσεις ορίζονται σε γραπτές συμφωνίες. Χρηματοδότηση 37. Με βάση την αίτηση της Αυστρίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 5 200 650 ευρώ, που αντιπροσωπεύει το 65 % του συνολικού κόστους. Η βοήθεια που προτείνει η Επιτροπή για το Ταμείο στηρίζεται στις πληροφορίες που έδωσε η Αυστρία. 38. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ βάσει του άρθρου 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του ανωτέρω ποσού το οποίο θα διατεθεί στο πλαίσιο του τομέα 1α του δημοσιονομικού πλαισίου. 39. Το προτεινόμενο ποσό χρηματοδοτικής συνεισφοράς θα αφήνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό άνω του 25 % του μέγιστου ετήσιου ποσού του ΕΤΠ, όπως επιβάλλει το άρθρο 12 παράγραφος 6 του κανονισμού (ΕΚ) αριθ. 1927/2006. 40. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο μερών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο μέρη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο μέρος και την Επιτροπή σχετικά με τις προθέσεις του. Σε περίπτωση διαφωνίας ενός εκ των δύο μερών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 41. Η Επιτροπή υποβάλλει χωριστά αίτηση μεταφοράς για την εγγραφή στον προϋπολογισμό του 2012 ειδικών πιστώσεων ανάληψης υποχρεώσεων, όπως απαιτεί το σημείο 28 της διοργανικής συμφωνίας της 17ης Μαΐου 2006. Πηγή των πιστώσεων πληρωμών 42. Το ποσό των πιστώσεων πληρωμών που είχε εγγραφεί αρχικά στη γραμμή του προϋπολογισμού 04 05 01 για το 2012 θα έχει καταναλωθεί πλήρως μετά την έγκριση από τα δύο σκέλη της αρμόδιας για τον προϋπολογισμό αρχής των προτάσεων που έχουν υποβληθεί μέχρι σήμερα για την κινητοποίηση του ΕΤΠ και, συνεπώς, δεν επαρκεί για να καλύψει το ποσό που απαιτείται για την παρούσα αίτηση. Μια ενίσχυση των πιστώσεων πληρωμών της γραμμής του προϋπολογισμού του ΕΤΠ θα ζητηθεί είτε μέσω μεταφοράς, σε περίπτωση που μπορεί να προσδιοριστεί μια πηγή διαθέσιμων πιστώσεων, ή μέσω διορθωτικού προϋπολογισμού. Οι πιστώσεις από αυτή τη γραμμή του προϋπολογισμού θα χρησιμοποιηθούν για την κάλυψη του ποσού των 5 200 650 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/011 AT/Soziale Dienstleistungen από την Αυστρία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[17], και ιδίως το σημείο 28, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[18], και ιδίως το άρθρο 12 παράγραφος 3, Έχοντας υπόψη την πρόταση της Ευρωπαϊκής Επιτροπής[19], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Το πεδίο εφαρμογής του ΕΤΠ διευρύνθηκε για τις αιτήσεις που υποβλήθηκαν από την 1η Μαΐου 2009 έως τις 30 Νοεμβρίου 2011, προκειμένου να περιληφθεί η στήριξη σε εργαζόμενους που απολύονται άμεσα εξαιτίας της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατ. ευρώ. (4) Η Αυστρία υπέβαλε αίτηση για κινητοποίηση του ΕΤΠ όσον αφορά απολύσεις σε 105 επιχειρήσεις που δραστηριοποιούνται στον κλάδο 88 της NACE Αναθεώρηση 2 («Δραστηριότητες κοινωνικής μέριμνας χωρίς παροχή καταλύματος») στην περιφέρεια NUTS II Steiermark (AT22), στις 21 Δεκεμβρίου 2011, και τη συμπλήρωσε με πρόσθετες πληροφορίες έως τις 25 Ιουνίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Η Επιτροπή προτείνει, συνεπώς, να διατεθεί ποσό 5 200 650 ευρώ. (5) Κατά συνέπεια, πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς σχετικά με την αίτηση που υπέβαλε η Αυστρία. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την χορήγηση του ποσού των 5 200 650 ευρώ σε πιστώσεις υποχρεώσεων και πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Ο κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου για τη θέσπιση της στατιστικής ταξινόμησης των οικονομικών δραστηριοτήτων NACE - αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [4] Σύμφωνα με το τρίτο εδάφιο του άρθρου 3 του κανονισμού (ΕΚ) αριθ. 1927/2006. [5] http://ec.europa.eu/europe2020/documents/related-document-type/index_en.htm [6] Freie Wohlfahrtsträger für die Erbringung sozialer Dienstleistungen zur Unterstützung Hilfsbedürftiger (öffentliche Wohlfahrtsaufgaben). [7] Αυτό πρέπει να εξεταστεί με βάση το γεγονός ότι οι δαπάνες της Στυρίας για κοινωνικές υπηρεσίες παροχής βοήθειας σ’ αυτές τις δύο ομάδες ατόμων έχουν αυξηθεί από την εκδήλωση της οικονομικής κρίσης το 2008 έως το 2011 (οι οποίες αποτελούν από κοινού περίπου το 50% του κοινωνικού προϋπολογισμού της Στυρίας). [8] Τα αυστριακά ιδρύματα εργασίας αποτελούν ένα ενεργητικό μέσο πολιτικής της αγοράς εργασίας στην Αυστρία για να βελτιωθεί η θέση στην αγορά εργασίας των ατόμων που αναζητούν εργασία. Έχουν ως βάση τον Arbeitslosenversicherungsgesetz (§ 18) και τις εκτελεστικές οδηγίες που εξέδωσαν οι δημόσιες υπηρεσίες απασχόλησης (AMS). Τελευταία οδηγία για τις AMS: http://www.ams.at/_docs/001_ast_RILI.pdf. [9] Στην Αυστρία, το ποσοστό των γυναικών που εργάζονται στον κοινωνικό τομέα (περίπου 80%) είναι υψηλότερο σε σχέση με άλλους τομείς, όπως ο τουρισμός (περίπου 68%) ή οι κατασκευές (περίπου 15%). [10] EGF/2009/009 AT/Steiermark, εγκρίθηκε από την αρμόδια για τον προϋπολογισμό αρχή το 2009, ΕΕ L 347 της 24.12.2009. [11] EGF/2010/007 AT/Steiermark και Niederösterreich, εγκρίθηκε από την αρμόδια για τον προϋπολογισμό αρχή το 2011, ΕΕ L 263 της 7.10.2011. [12] EGF/2010/008 AT/AT&S, εγκρίθηκε από την αρμόδια για τον προϋπολογισμό αρχή το 2011, ΕΕ L 263 της 7.10.2011. [13] Σύμφωνα με την παράγραφο 18 του Arbeitslosenversicherungsgesetz (ALVG), η συμμετοχή ενός εργαζομένου στο ίδρυμα περιορίζεται σε 156 εβδομάδες (τρία έτη) με δυνατότητα παράτασης σε 209 εβδομάδες (τέσσερα έτη) σε συγκεκριμένες περιπτώσεις (άτομα ηλικίας άνω των 50 ετών ή άτομα που συμμετέχουν σε προγράμματα ειδίκευσης μεγαλύτερης διάρκειας). [14] Βάσει της παραγράφου 18 of Arbeitslosenversicherungsgesetz (ALVG). [15] Βάσει της παραγράφου 18 of Arbeitslosenversicherungsgesetz (ALVG). [16] Δικτυακός τόπος ÖGB http://www.sozialpartner.at/sozialpartner/Sozialpartnerschaft_mission_en.pdf [17] ΕΕ C 139 της 14.6.2006, σ. 1. [18] ΕΕ L 406 της 30.12.2006, σ. 1. [19] ΕΕ C […] της […], σ. […].